Държавен вестник, бр. 73, 2010 г., стр. 11

БРОЙ  73	
Д Ъ Р Ж А В Е Н  В Е С Т Н И К 	
СТР.  11  
(3) Складовете за съхранение на взривни 
вещества и търговските обекти и/или складове 
за съхранение на боеприпаси и пиротехнически 
изделия трябва да отговарят на техническите 
правила и норми за проектиране на строежи, 
предназначени за производство и съхранение 
на взривни вещества, боеприпаси и пиротехни­
чески изделия съгласно Закона за устройство 
на територията. 
(4) Обектите по ал. 2 трябва да отговарят 
на изискванията за физическа защита на 
строежите съгласно Закона за устройство на 
територията.
(5) Изискванията към устройството на 
обектите по ал. 2 и условията за търговия с 
изделията се определят с наредба на минис­
търа на вътрешните работи.
Чл. 36. (1) За получаване на разрешение 
за търговия с взривни вещества, оръжия, бое­
припаси и пиротехнически изделия лицата по 
чл. 35, ал. 1 трябва да разполагат със:
1. ръководител на склада за съхранение и/
или на обекта за търговия; 
2. служители, които осъществяват контрол 
за спазване на правилата за безопасност на 
труда при работа с взривни вещества, оръжия, 
боеприпаси и пиротехнически изделия;
3. специалисти, които водят отчетност на 
движението на изделията, с които се извършва 
търговия.
(2) Изискванията към квалификацията на 
лицата по ал. 1 се определят с наредбата по 
чл. 14, ал. 2.
Чл. 37. Лицата по чл. 35, ал. 1 подават до 
директора на ГДОП на МВР заявление по 
образец, придружено от следните документи:
1. документацията по чл. 17, ал. 1, т. 1 – 4, 
6 и 7;
2. списък на видовете изделия, с които 
лицата по чл. 35, ал. 1 ще търгуват;
3. списък на лицата по чл. 36, ал. 1, сви­
детелство за съдимост, удостоверяващо, че 
съответното лице не е осъждано за умишле­
но престъпление от общ характер, копие от 
трудов договор и диплома за придобита ква­
лификация съгласно изискванията на чл. 36, 
ал. 2 на всяко от лицата;
4. копие от договор с лице, получило лиценз 
да извършва охранителна дейност по реда 
на Закона за частната охранителна дейност; 
когато охраната на търговските обекти и/или 
складовете ще се осъществява от служители 
на лицето по чл. 35, ал. 1, се представя копие 
от удостоверение за регистрация, издадено 
по реда на Закона за частната охранителна 
дейност;
5. свидетелство за съдимост или аналогичен 
документ по националното законодателство 
на друга държава на управителя/управителите 
или членовете на управителните органи на 
лицето по чл. 35, ал. 1, удостоверяващо, че 
съответното лице не е осъждано за умишлено 
престъпление от общ характер;
6. официален документ, издаден от орган 
на съдебната власт, или съответен документ 
по националното законодателство на друга 
държава, удостоверяващ, че срещу управи­
теля/управителите или членовете на упра­
вителните органи на лицето по чл. 35, ал. 1 
няма образувано наказателно производство 
за умишлено престъпление от общ характер; 
7. медицинско свидетелство от лечебно 
заведение или аналогичен документ по наци­
оналното законодателство на друга държава, 
удостоверяващо, че управителят/управителите 
или членовете на управителните органи на 
лицето по чл. 35, ал. 1 не страдат от психи­
чески разстройства;
8. декларация от управителя/управителите 
или членовете на управителните органи на 
лицето по чл. 35, ал. 1, че за тях не са налице 
обстоятелствата по чл. 58, ал. 1, т. 5 – 8; 
9. документ за платена такса в размер, 
определен с тарифата по чл. 12.
Чл. 38. (1) При постъпване на заявлението 
и документацията по чл. 37 ГДОП на МВР 
оценява пълнотата и съответствието на подаде­
ната документация с изискванията за издаване 
на разрешение и извършва проверка на място 
на складовете и/или търговските обекти.
(2) При констатиране на непълноти и/
или несъответствия с изискванията на този 
закон ГДОП на МВР уведомява писмено за­
явителя и дава указания и 30-дневен срок за 
отстраняването им, в който срокът по ал. 4 
спира да тече. 
(3) Ако констатираните непълноти и/или 
несъответствия не бъдат отстранени в дадения 
срок по ал. 2, производството по издаване на 
разрешението се прекратява.
(4) Директорът на ГДОП на МВР или 
оправомощено от него длъжностно лице 
издава разрешение или мотивирано отказва 
издаването му в двумесечен срок от подаване 
на заявлението.
(5) Отказът по ал. 4 подлежи на обжалване 
по реда на Административнопроцесуалния 
кодекс.
Чл. 39. (1) Разрешенията за търговия се 
издават за срок 5 години.
(2) Издадените разрешения за търговия ва­
жат само за посочените в тях видове взривни 
вещества, пиротехнически изделия, оръжия и 
боеприпаси и могат да се използват само от 
лицата, на чието име са издадени.
Чл. 40. (1) В двумесечен срок преди изтича­
нето на срока по чл. 39, ал. 1 лицето, получило 
разрешение за търговия, подава заявление по 
образец до директора на ГДОП на МВР за 
подновяване на разрешението, придружено с 
документацията по чл. 37.